stanford-oval/wikipedia huggingface dataset:
המדריך למטייל
מדריך הערבה

ב-2016 החלו חניכי מחזור ז' ממכינת ערבה בחצבה, בהדרכת נתנאל אלינסון ראש המכינה, בכתיבת הספר השני, "מדריך הערבה - מסלולים ואתרים בערבה התיכונה". חניכי המכינה ביצעו עבודת חקר על כל מסלול בספר הכולל סיור מעמיק בשטח, תחקור אנשי האזור, מפגש עם אנשי מקצוע בתחומי היסטוריה, בוטניקה, זואולוגיה וגאוגרפיה והעלו על הכתב את ממצאיהם. גם ספר זה, כקודמו, מופק ברמה גבוהה ויש בו 270 עמודי כרומו צבעוניים, עשרות אתרים, תכנים רבים ומגוונים, מפות מפורטות ותמונות נאות. הספר יצא בתשע"ז. גם במדריך זה נעזרו המחברים במימון המונים דרך אתר "הדסטארט".
על המחברים

ד"ר דביר רביב הוא תושב מאחז קידה, בעל תואר דוקטור מהמחלקה ללימודי ארץ ישראל וארכאולוגיה באוניברסיטת בר-אילן, סייר וחוקר באזורי יהודה ושומרון.
נתנאל אלינסון הוא תושב ירוחם, סייר וחוקר, ממחדשי תחום ההדרכה בשומרון וראש מכינת ערבה במושב חצבה.
תצפיות מהר קידה מזרחה. מימין לשמאל: מדבר יהודה, בקעת הירדן ומעבר לה הרי הגלעד, וצפון-מזרח השומרון. מאי 2008. המדריך משמאל בחולצה כחולה הוא נתנאל אלינסון, מחבר הספר ותושב קידה בעת הצילום
הערות שוליים

↑  שוש להב, המלצה על הספר "המדריך למטייל בשומרון" – המזמין לטייל בעקבותיו, 30 באפריל 2014
1 2  נתנאל אלינסון, באתר פרס מוסקוביץ' לציונות
↑  חיפוש שלושת הנערים
ביג משין רקורדס

| --- | --- |

 נתונים כלליים
 סוג:  חברת תקליטים
 מייסדים:  סקוט בורצ'טה
 תקופת הפעילות:  1 בספטמבר 2005 – הווה (19 שנים)
 חברת אם:  ביג משין לייבל גרופ
 מיקום המטה:  נאשוויל, ארצות הברית
 מוצרים עיקריים:  תקליטים • תקליטורים
ביג משין רקורדס (באנגלית: Big Machine Records) היא חברת תקליטים אמריקאית עצמאית, שפועלת על ידי יוניברסל מיוזיק גרופ (UMG) ומוציאה מוזיקה בעיקר מסוגות הפופ והקאנטרי. החברה זכתה להכרה כיוון שטיילור סוויפט שנחשבת לאחד האמנים המצליחים ביותר בכל הזמנים, הוציאה דרכה שלל אלבומים ושירים.
חברת התקליטים נוסדה ב-1 בספטמבר 2005, על ידי סקוט בורצ'טה.
היסטוריה

לפני שעזב את דרימוורקס, פנה בורצ'טה לטיילור סוויפט ובני משפחתה לאחר שזו הופיעה בבית הקפה Bluebird בנאשוויל, טנסי. השנים הכירו לראשונה בשנת 2004. באותה תקופה לבורצ'טה לא היו שום תשתית או מימון להקמת חברת תקליטים. הוא הציע לסוויפט ולהוריה, כי יחתים אותה על חוזה הקלטות אם הם יעזרו לו להקים חברת תקליטים. בסופו של דבר, סוויפט יצרה קשר עם בורצ'טה כשבועיים לאחר מכן, ואמרה לו: "אני מחכה לך".
הואבורצ'טה הקים את חברת התקליטים בשנת 2005 וקרא לה "ביג משין", על שם שיר של להקת ולווט ריבולבר משנת 2004. זמן קצר לאחר מכן, יצא סינגל הבכורה של סוויפט, "Tim McGraw", ואלבום הבכורה שלה Taylor Swift. באוקטובר 2012, אמר בורצ'טה למגזין רולינג סטון: "[אביה של טיילור סוויפט] סקוט סוויפט, מחזיק בשלושה אחוזים מביג משין".
היסטוריה > מחלוקת עם ספוטיפיי

לאחר שסוויפט וביג משין רקורדס הסירו את קטלוג האלבומים והשירים שלה מספוטיפיי בנובמבר 2014, שירות הסטרימינג פתח בקמפיין חברתי, שיעזור לשכנע אותה להחזיר את קטלוג השירים והאלבומים שלה. באמצע נובמבר חשף בורצ'טה כי ספוטיפיי טענו שסוויפט תקבל 6 מיליון דולר מדי שנה אם תחזיר את קטלוג השירים והאלבומים שלה. הקטלוג של טיילור סוויפט חזר לספוטיפיי ביוני 2017.
הוצאות בולטות

ההוצאות הבולטות ביותר שיצאו על ידי חברת התקליטים שייכים לטיילור סוויפט וביניהם ניתן למנות את:
הוצאות בולטות > שירים

"Love Story" - יצא בשנת 2008 וזכה להצלחה חסרת תקדים בכל רחבי העולם ונחשב עד היום לאחד מן השירים המצליחים ביותר בכל הזמנים כאשר נמכר בלמעלה מ-23.9 מיליון עותקים.
"White Horse" - יצא בשנת 2008 וזכה בשני פרסי גראמי, בקטגוריות - "ביצוע סולו הקאנטרי הווקאלי הטוב ביותר - אישה" ו-"שיר הקאנטרי הטוב ביותר".
"You Belong with Me" - יצא בשנת 2009 וזכה להצלחה רבה בעולם, כאשר נמכר בלמעלה מ-15 מיליון עותקים. בארצות הברית הוא זכה למעמד של שבע פלטינות, על סך מכירות של כ-7 מיליון עותקים.
"Today Was a Fairytale" - יצא בשנת 2010 וזכה להצלחה חסרת תקדים כאשר הפך לשיר הנשי הראשון בקנדה הוט 100, שהגיע בשבוע בכורתו למקום הראשון. בנוסף היה לשיר השני בהיסטוריית המצעד שהצליח לעשות זאת.
"We Are Never Ever Getting Back Together" - יצא בשנת 2012 וזכה להצלחה מסחרית מיידית, והיה השיר הראשון בקריירה של סוויפט שהגיע למקום הראשון במצעד הבילבורד הוט 100, לשם זינק מהמקום ה-72.
"I Knew You Were Trouble" - יצא בשנת 2012 והיה ללהיט בינלאומי. שיר זה הוא אחד מהסינגלים הנמכרים ביותר בעולם, והוא מכר מעל ל-6.6 מיליון עותקים.
"Shake It Off" - יצא בשנת 2014 ונחשב לאחד מהשירים המצליחים ביותר בכל הזמנים, עם מכירות של למעלה מ-28 מיליון עותקים ברחבי העולם. קליפ השיר היה לקליפ הנשי הנצפה ביותר בכל הזמנים במשך כמה שנים.
"Blank Space" - יצא בשנת 2014 ונחשב לאחד מהשירים המצליחים ביותר בכל הזמנים, עם מכירות של למעלה מ-27 מיליון עותקים ברחבי העולם. קליפ השיר היה לקליפ הנשי הנצפה ביותר בכל הזמנים, עד ש-"Shake It Off" עקף אותו.
הוצאות בולטות > אלבומים

Taylor Swift - יצא בשנת 2006 ונחשב לאחד מאלבומי הבכורה הנמכרים ביותר בכל הזמנים, תוך שבארצות הברית נמכר בלמעלה משבעה מיליון עותקים.
The Taylor Swift Holiday Collection - יצא בשנת 2007 לכבוד חג המולד ונחשב לאחד ממיני-אלבומי חג המולד היחידים שקיבלו את מעמד הפלטינה בארצות הברית.
Fearless - יצא לאור בשנת 2008 ונחשב לאחד מהאלבומים המצליחים ביותר בכל הזמנים. נמכר בלמעלה מ-17.35 מיליון עותקים ברחבי העולם, תוך שזכה בפרס גראמי לאלבום השנה.
Speak Now - יצא לאור בשנת 2010 ונחשב לאחד מהאלבומים המצליחים ביותר בעשור השני של המאה ה-21. נמכר בלמעלה מ-11 מיליון עותקים ברחבי העולם, והוכתר כאלבום השני המצליח ביותר בארצות הברית בשנת 2011.
Red - יצא לאור בשנת 2012 ונחשב לאחד מהאלבומים המצליחים ביותר בכל הזמנים. נמכר בלמעלה מ-14.6 מיליון עותקים ברחבי העולם, והוכתר כאלבום השני המצליח ביותר בארצות הברית בשנת 2013.
1989 - יצא לאור בשנת 2014 ונחשב לאחד מהאלבומים המצליחים ביותר בכל הזמנים. נמכר בלמעלה מ-23.5 מיליון עותקים ברחבי העולם, תוך שזכה בפרס גראמי לאלבום השנה.
Reputation - יצא לאור בשנת 2017 ונחשב לאחד מהאלבומים המצליחים ביותר בעשור השני של המאה ה-21. נמכר בלמעלה מ-9.6 מיליון עותקים ברחבי העולם, והוכתר כאלבום המצליח ביותר בארצות הברית בשנת 2018.
הערות שוליים

↑  Caulfiend, Keith; Tucker, Ken (November 10, 2007). "Valory Unveiled". Billboard. 119 (45): 8.
1 2  "Taylor Swift Is the Music Industry". Bloomberg.com (באנגלית). 2014-11-14. נבדק ב-2020-10-27.
↑  Big Machine's Scott Borchetta on Taylor Swift, the Fight Against Free and Remaining 'Bold and Disruptive' on 10-Year Anniversary, Billboard (באנגלית)
↑  Nielsen Business Media Inc, Billboard, Nielsen Business Media, Inc., 2006-03-11. (באנגלית)
↑  Brian Hiatt, Brian Hiatt, Taylor Swift in Wonderland, Rolling Stone, ‏2012-10-25 (באנגלית)
↑  Brian Mansfield, Taylor Swift says goodbye to Spotify, USA TODAY (באנגלית)
↑  Kirk A. Bado, Taylor Swift returning her music to Spotify, USA TODAY (באנגלית)
↑  https://twitter.com/chartsontaylor/status/1258137735791087616, Twitter
↑  Taylor Swift takes album of the year, 3 other Grammys - CNN.com, www.cnn.com (באנגלית)
↑  https://twitter.com/chartsontaylor/status/1258069477507432448, Twitter
1 2 3  Gold & Platinum, RIAA (באנגלית)
↑  Billboard Canadian Hot 100 Chart, Billboard
↑  The Hot 100 Chart, Billboard
↑  https://twitter.com/chartsontaylor/status/1252307372791472128, Twitter
↑  https://twitter.com/musiconcharts/status/1252011728893890563, Twitter
1 2  YouTube - Most Viewed Music Videos of All Time, kworb.net
↑  https://twitter.com/musiconcharts/status/1251270544051384323, Twitter
↑  Brittany Spanos, Brittany Spanos, The Billion View Club: YouTube's Most Watched Music Videos, Rolling Stone, ‏2015-10-13 (באנגלית)
1 2 3 4 5  Sign In, ATRL (באנגלית)
1 2  Taylor Swift, GRAMMY.com, ‏2020-05-19 (באנגלית)
↑  BILLBOARD CHARTS
↑  Billboard 200 Albums : Dec 15, 2013 | Billboard Chart Archive, web.archive.org, ‏2013-12-16
↑  Billboard 200 Albums - Year-End | Billboard, web.archive.org, ‏2020-03-21
| --- | --- |
בקרת זהויות :  MusicBrainz: 1a917e6f-54f5-4964-bebf-5d4e2442ceb4
Invisible (שיר של טיילור סוויפט)

| --- | --- |
 שיר בביצוע טיילור סוויפט
 מתוך האלבום Taylor Swift (Deluxe)
 יצא לאור:  6 בנובמבר 2007
 תאריך הקלטה:  2005–2006
 סוגה:  קאנטרי
 שפה:  אנגלית
 אורך:  3:23
 חברת תקליטים:  ביג משין
 כתיבה:  טיילור סוויפט, רוברט אליס אורל
 הפקה:  נייתן צ'פמן, סקוט בורצ'טה
"Invisible" (בעברית: "בלתי נראה" או "בלתי נראית") הוא שיר שהוקלט על ידי הזמרת-יוצרת האמריקאית טיילור סוויפט, מתוך מהדורת הדלוקס של אלבום הבכורה שלה, Taylor Swift (Deluxe). השיר יצא לאור ב-6 בנובמבר 2007, על ידי חברת התקליטים ביג משין רקורדס.
השיר זכה להצלחה רבה, כאשר קיבל על ידי איגוד תעשיית ההקלטות האמריקאי את תואר הזהב, על מכירות של למעלה מ-500,000 עותקים במדינה.
רקע וכתיבה

השיר נכתב על ידי טיילור סוויפט ורוברט אליס אורל והופק על ידי נייתן צ'פמן וסקוט בורצ'טה. "Invisible" הוא בלדה המתארת את הקושי וכאב הלב של מישהי שמאוהבת באדם שנמצא בקשר עם מישהי אחרת, ובקושי שאף על פי שהיא תאהב אותו יותר ממי שהוא בקשר איתה, הוא לא שם לב אליה.
פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-12.5 מיליון השמעות.
ביקורת

ברולינג סטון הוא דורג במקום ה-156 ברשימת "כל 206 השירים של טיילור סוויפט, לפי דירוג".
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| רולינג סטון | כל 206 השירים של טיילור סוויפט, לפי דירוג | 156 |  |
| BuzzFeed | 167 השירים הטובים ביותר של טיילור סוויפט, לפי דירוג | 148 |  |
| NME | השירים הטובים ביותר של טיילור סוויפט, לפי דירוג | 117 |  |
| Paste | 158 השירים הטובים ביותר של טיילור סוויפט, לפי דירוג | 52 |  |
| Vulture | 179 השירים הטובים ביותר של טיילור סוויפט, לפי דירוג | 169 |  |
הופעות חיות

סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "Invisible" בוצע באצטדיון ג'ילט בפוקסבורו, מסצ'וסטס, ב-20 במאי 2023 יחד עם השיר "Question...?".
מיקומי שיא

|   ‏‏‏  מצעדים ודירוגים (2007)> מדינה |   ‏‏‏  מצעדים ודירוגים (2007)> מצעד |   ‏‏‏  מצעדים ודירוגים (2007)> מיקום שיא |   ‏‏‏  מצעדים ודירוגים (2007)>  |
| --- | --- | --- | --- |
|  ארצות הברית | בילבורד הוט 100 | – |  |
|  ארצות הברית | מצעד השירים מתחת להוט 100 | 3 |  |
|  ארצות הברית | מצעד השירים הדיגיטליים | 54 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | זהב | 500,000 |
סיכום
| בכל העולם | — | 600,000 |
 מכירות + הזרמת מדיה בלבד
הערות שוליים

1 2 3 4  Taylor Swift – Invisible (באנגלית), נבדק ב-2021-02-05
↑  Release group "Taylor Swift" by Taylor Swift - MusicBrainz, musicbrainz.org
↑  Taylor Swift - Taylor Swift | Songs, Reviews, Credits | AllMusic (באנגלית), נבדק ב-2021-01-09
↑  Gold & Platinum, RIAA (באנגלית אמריקאית)
↑  Taylor Swift, נבדק ב-2021-02-05
1 2  Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית)
↑  Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית)
↑  Every Taylor Swift song ranked in order of greatness, NME | Music, Film, TV, Gaming & Pop Culture News, ‏2020-09-08 (באנגלית בריטית)
↑  All 158 Taylor Swift Songs, Ranked, pastemagazine.com, ‏2020-02-05 (באנגלית)
↑  Nate Jones, All 179 Taylor Swift Songs, Ranked, Vulture, ‏2021-01-11 (באנגלית אמריקאית)
↑  Ashley Iasimone, All the Surprise Songs Taylor Swift Has Performed on The Eras Tour (So Far), Billboard, ‏2024-07-14 (באנגלית אמריקאית)
↑  Gold & Platinum, RIAA (באנגלית)
↑  Taylor Swift - "Invisible" Sales, טוויטר, ‏5 בפברואר 2020
| טיילור סוויפט |
| --- | --- |
פרסים ומועמדויות • דיסקוגרפיית אלבומים • דיסקוגרפיית סינגלים • הופעות חיות • שירים • וידאוגרפיה • השפעה תרבותית • השפעה הפוליטית • תדמית ציבורית
אלבומי אולפן: Taylor Swift • Fearless • Speak Now • Red • 1989 • Reputation • Lover • Folklore • Evermore • Midnights • The Tortured Poets Department
אלבומי הוצאה חוזרת: Fearless (Taylor's Version) • Red (Taylor's Version) • Speak Now (Taylor's Version) • 1989 (Taylor's Version)
מיני-אלבומים: The Taylor Swift Holiday Collection • Rhapsody Originals • iTunes Live from SoHo • Beautiful Eyes
אלבומי הופעה: Speak Now World Tour – Live • Live from Clear Channel Stripped 2008 • Folklore: The Long Pond Studio Sessions (from the Disney+ Special) • Lover (Live from Paris)
אלבומי וידאו: Taylor Swift and Def Leppard • Journey to Fearless
סיבובי הופעות: Fearless Tour • Speak Now World Tour • The Red Tour • The 1989 World Tour • Reputation Stadium Tour • The Eras Tour
סרטים תיעודיים: Taylor Swift: Reputation Stadium Tour • Miss Americana • Folklore: The Long Pond Studio Sessions • All Too Well: The Short Film  • Taylor Swift: The Eras Tour
משפחה: אוסטין סוויפט (אח) • אוליביה בנסון (חתולה) • מרג'ורי פינליי (סבתא)
מורשת: ההשפעה של The Eras Tour • סוויפטיז • Nannaria swiftae‏ • Castianeira swiftay
מחלוקות: מולר נגד סוויפט • מחלוקת המאסטרס • מחלוקת טיקטמאסטר • מותה של אנה קלרה בנבידס
ערכים קושרים: אחוזת סמואל גולדווין • בומבלורינה • הולידיי האוס • וונדרסטראק • וונדרסטראק אנצ'נטד • טיילור סוויפט הפקות • City of Lover •‏ טיילור שיש
אוניברסיטת הומבולדט של ברלין

| --- | --- |
   סמליל אוניברסיטת הומבולדט של ברלין

הבניין הראשי של אוניברסיטת הומבולדט של ברלין
 comprehensive university
 על שם:  וילהלם פון הומבולדט 
 מוטו:  לטינית: Alma Universitas Humboldtiana Berolinensis
 תקופת הפעילות:  16 באוגוסט 1809 – הווה (215 שנים) 
 מייסדים:  וילהלם פון הומבולדט 
 בעלי תפקידים
 נשיא:  כריסטוף מרקסצ'יש
 רקטור:  יוליה בלומנטל 
 סגל:  7,088 (נכון ל־2022) 
 סטודנטים
 :  36,232 (נכון ל־2022) 
 מיקום
 מדינה:  גרמניה גרמניה
 קואורדינטות:  52°31′05″N 13°23′36″E﻿ / ﻿52.518055555556°N 13.393333333333°E﻿ / 52.518055555556; 13.393333333333
 www.hu-berlin.de
  (למפת ברלין מוגדלת) אוניברסיטת הומבולדט של ברלין(למפת ברלין רגילה) אוניברסיטת הומבולדט של ברלין
 
פסלו של מייסד האוניברסיטה, וילהלם פון הומבולדט
הבניין הראשי בשדרות אונטר דן לינדן
אוניברסיטת הומבולדט של ברלין (בגרמנית: Humboldt-Universität zu Berlin) היא האוניברסיטה העתיקה ביותר של ברלין. אוניברסיטת הומבולדט נוסדה בשנת 1810 כ"אוניברסיטה של ברלין" על ידי וילהלם פון הומבולדט. בשנת 1828 שונה שמה לאוניברסיטת פרידריך וילהלם (על שם פרידריך וילהלם השלישי, מלך פרוסיה), והחל משנת 1949 נקראת על שם מייסדה.
אוניברסיטת הומבולדט הייתה ביתם של רבים מן ההוגים הבולטים בהיסטוריה הגרמנית במהלך מאתיים השנים האחרונות, בהם התאולוג פרידריך שליירמאכר, הפילוסופים יוהאן גוטליב פיכטה, הגל, ארתור שופנהאואר, פרידריך שלינג וולטר בנימין, המשפטן פרידריך קארל פון סאביניי, הפיזיקאים אלברט איינשטיין ומקס פלאנק. מייסדי התאוריה המרקסיסטית קרל מרקס ופרידריך אנגלס למדו באוניברסיטה, כמו גם המשורר היינריך היינה, המדינאים אוטו פון ביסמרק וקרל ליבקנכט ורובר שומאן ורבים אחרים. משערי האוניברסיטה יצאו 29 זוכי פרס נובל.
הדגש המחקרי של אוניברסיטת הומבולדט שימש דגם לאוניברסיטאות מחקר מובילות בארצות הברית ובהן אוניברסיטת הרווארד, אוניברסיטת דיוק ואוניברסיטת קורנל. האוניברסיטה חברה ב-U15 (אוניברסיטאות בגרמניה).
היסטוריה > הקמת האוניברסיטה

האוניברסיטה נוסדה בשנת 1810. בסמסטר הראשון למדו בה 256 סטודנטים והרצו בה 52 מרצים בארבע פקולטות: משפטים, רפואה, תאולוגיה ופילוסופיה. רקטור האוניברסיטה הראשון היה תאודור שמלץ (Theodor Schmalz). במהלך המאה ה-19 התרחבה האוניברסיטה ונוספו לה פקולטות רבות. אוסף המאובנים והפוחלצים של האוניברסיטה אשר נוסד בשנת 1810 התרחב, ובשנת 1889 הפך למוזיאון.
היסטוריה > גרמניה הנאצית

לאחר עליית הנאצים לשלטון עברה אוניברסיטת הומבולדט נאציפיקציה והייתה לחלק ממערכת החינוך הנאצית, כמו אוניברסיטאות אחרות ברחבי גרמניה. ב-10 במאי 1933 הוצאו מספריית האוניברסיטה כ-20,000 ספרים אשר להשקפת הנאצים נכתבו על ידי בעלי דעות או מוצא נחות ונשרפו בכיכר האופרה. היה זה מפגן כוח שאורגן על ידי פלוגות הסער ואשר במהלכו נאם יוזף גבלס. אנדרטה המציינת מאורע זה ניצבת עד היום בכיכר הספרייה ובה לוח זכוכית המכסה על חדר תת-קרקעי לבן ובו מדפי ספרים ריקים ל-20,000 ספרים וכן שלט עליו ציטוט מאת היינריך היינה משנת 1820: "הייתה זו רק הקדמה, במקום שבו שורפים ספרים, שורפים בסוף גם בני אדם" (גרמנית: Das war ein Vorspiel nur, dort wo man Bücher verbrennt, verbrennt man am Ende auch Menschen). בתקופת השלטון הנאצי הוצאו מן האוניברסיטה סטודנטים וחברי סגל יהודים וכן כל מי שזוהה כמתנגד המשטר. רבים מהם מצאו את מותם בידי הנאצים.
היסטוריה > גרמניה המזרחית

לאחר מלחמת העולם השנייה, הייתה האוניברסיטה בשטח של הסקטור הסובייטי ובכך הייתה בשטחה של ברלין המזרחית, בירת גרמניה המזרחית. ב-1946 נפתחה האוניברסיטה מחדש וצוות העובדים שבה, כמו גם הסטודנטים נבחרו בקפידה גם לפי הישגיהם אך גם לפי מידת נאמנותם למפלגת האיחוד הסוציאליסטי, המפלגה הקומוניסטית ששלטה בגרמניה המזרחית. כתגובה לכך, נפתחה ב-1948 בברלין המערבית האוניברסיטה החופשית של ברלין. ב-1949 שונה שמה של האוניברסיטה לשמה הנוכחי, כאות הוקרה למייסדה, וילהלם פון הומבולדט. לאורך השנים צברה שם עולמי והייתה לבין היוקרתיות שבגרמניה המזרחית. על אף התסיסה הגוברת של סוף שנות ה-80, צוות העובדים והתלמידים של האוניברסיטה לא לקחו חלק בתנועות ההתנגדות לשלטון ובחרו ב-1990 ליושב ראש האוניברסיטה חבר מפלגת האיחוד הסוציאליסטי ומרגל בשטאזי בדימוס, הנריך פינק.
היסטוריה > לאחר איחוד גרמניה

לאחר איחוד גרמניה עברה האוניברסיטה ארגון מחדש וכל המרצים בה פוטרו ונדרשו להגיש מחדש את מועמדותם לתפקידם. רוב סגל המרצים הוחלף במרצים מחלקה המערבי של גרמניה. היום אוניברסיטת הומבולט היא אוניברסיטה ציבורית בבעלות המדינה. בשנת 2003 למדו באוניברסיטה 37,145 סטודנטים, בהם 4,662 סטודנטים זרים.
קמפוס האוניברסיטה שוכן במרכז העיר ברלין והמבנה המרכזי שלה נמצא בשדרת אונטר דן לינדן. הבניין נבנה בהוראת המלך פרידריך השני עבור אחיו הצעיר הנסיך היינריך מפרוסיה. רוב מוסדות האוניברסיטה נמצאים סביב הבניין המרכזי, זאת להוציא את מכון מדעי הטבע הנמצא באדלרסהוף בדרום ברלין.
מבנה אקדמי

האוניברסיטה מחולקת לתשע פקולטות:
הפקולטה למשפטים
הפקולטה למדעי התרבות, החברה והחינוך
הפקולטה למדעי החיים
הפקולטה למתמטיקה ומדעי הטבע
הפקולטה לפילוסופיה
הפקולטה לבלשנות וספרות
הפקולטה לתאולוגיה
הפקולטה למנהל עסקים וכלכלה
שאריטה - אוניברסיטת ברלין לרפואה
בוגרים ידועים

האחים גרים – מחברי מעשיות האחים גרים
גאורג קנטור – מתמטיקאי ופילוסוף, אבי תורת הקבוצות
ורנר פון בראון – מדען טילים
פרידריך הגל – פילוסוף והיסטוריון
אוטו פון ביסמרק – מדינאי, קנצלר הממלכה הפרוסית
היינריך היינה – משורר.
אלברט איינשטיין – פיזיקאי, זוכה פרס נובל
ורנר הייזנברג – פיזיקאי, זוכה פרס נובל
פריץ הבר – כימאי, זוכה פרס נובל
ג'יימס ישראל – כירורג
ישעיהו ליבוביץ – פילוסוף ופרופסור לביוכימיה ישראלי
גאורג צונדק – פרופסור לרפואה פנימית
ברנרד צונדק – פרופסור לאנדוקרינולוגיה וגינקולוגיה
קרל מרקס – פילוסוף, כלכלן, סוציולוג, היסטוריון, עיתונאי וסוציאליסט
אנג'לה דייוויס – פעילה חברתית רדיקלית, סופרת ופילוסופית אמריקנית
מקס פלאנק – פיזיקאי גרמני, זוכה פרס נובל.
מיצ'ל בצ'לט – פוליטיקאית ונשיאת צ'ילה
עזמי בשארה – פוליטיקאי וחבר הכנסת לשעבר
יורק בקר – סופר יהודי
אליעזר ברקוביץ – פילוסוף ותאולוג ישראלי
ישעיהו אליהו – רופא, הרנטגנולוג הראשון של תל אביב.
הרב מנחם מנדל שניאורסון מלובביץ'
הרב יצחק הוטנר
הרב יוסף דוב סולבייצ'יק
ויקטור גוטהיינר – רופא, מחלוצי רפואת הספורט בישראל, פרופסור לשיקום הלב, בשנות השישים והשבעים של המאה העשרים כיהן בבית הספר לרפואה של אוניברסיטת ברלין כפרופסור לשיקום הלב
מינה ויצמן – רופאה מיילדת בירושלים, אחותו של חיים ויצמן
צבי כיתאין – רופא, מחלוצי הרופאים בארץ ישראל
ג'ני ארפנבק – סופרת ובמאית אופרה
ראו גם

חינוך בגרמניה המזרחית
לקריאה נוספת

נסים לוי, יעל לוי, "רופאיה של ארץ-ישראל 1799–1948", הוצאת איתי בחור, מרץ 2012, מהדורה שנייה, עמוד 50
סיגל (סוג)

| סיגל |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: מלפיגאים
משפחה:: סיגליים
סוג:: סיגל
שם מדעי
 Viola ‏לינאוס, 1753
סִגָּל בעבר סֶגֶל (שם מדעי: Viola) הוא סוג של צמחים עשבוניים חד-שנתיים, רב-שנתיים וגם בני שיח, הכולל מספר רב של מינים מתורבתים, שחלקם מכונים בלשון העממית סיגלית (בדרך כלל הכוונה למין סיגל ריחני) או סיגל, השם האחרון התקבל והוכר רשמית משנת 2003 על ידי האקדמיה ללשון העברית. משפחת הסיגליים (Violaceae Batsch) כוללת 24 סוגים וכ-1,155 מינים מהם 681 משויכים לסוג סיגל שנפוצים בהרים הטרופיים, הסוב-טרופיים בכל היבשות. רוב מיני הסוג הם עשבוניים רב-שנתיים. אבל, בישראל כל חמשת המינים שזוהו הם חד-שנתיים ונדירים מלבד סיגל ריחני שהוא רב-שנתי ואינו גדל בר בישראל, אלא כפליט תרבות. ככל שמדרימים לכיוון האזור הים תיכוני, עולה מספר המינים החד-שנתיים על הרב-שנתיים, כהתאמה לאקלים יובשני דו-עונתי, קיץ יבש וחם וחורף גשום וקצר. כלל זה בא לידי ביטוי גם במינים המיוצגים בארץ ישראל.
מאפיינים

מרבית מיני הסיגל הם צמחים עשבוניים רב-שנתיים, אך מינים מתורבתים לרוב הפכו חד-שנתיים. עלי הצמח הטיפוסיים בצורת לב, צומחים לסירוגין. למספר רב של מינים אין גבעול, ולאחרים גבעול קצר נושא בפרח. הסוג מאופיין בפרחים הנישאים על עוקצים ארוכים ודקים, כפופים בקצה ומבליטים את הפרחים בעמדה המאונכת לקרקע.
יש מינים שפרחיהם המאוחרים הם פרחים קליסטוגמים (פרחים סגורים בעלי האבקה עצמית חבויה). כאשר הצמח חווה עקה, למשל עונה ששוררים בה יובש וחום, נוצרים פרחים קטנים ובלתי נפתחים. המאבקים מתפתלים סביב הצלקת וחלה האבקה עצמית שלאחריה הפריה וזרעים.
לפרח הסיגל חמישה עלי כותרת, מחולקים לרוב כך: ארבעה מחולקים סימטרית שניים לכל צד; והחמישי רחב ונתלה תחת הרביעייה, לרוחב הפרח. לפרחים חמישה אבקנים קטנים בצבע צהוב במרכזם, הפרחים לרוב בצבע סגול (Violet) אך יש פרחים בגוון כחול, לבן, צהוב ועוד. קיימים מספר פרחי סיגל בעלי יותר מצבע אחד, כגון אמנון ותמר.
מורפולוגיה

צמחים עשבוניים רב-שנתיים על פי רוב או חד-שנתיים (בישראל מלבד סיגל ריחני כולם חד-שנתיים).
הגבעולים קצרים מאוד (סיגל ריחני ללא גבעול) תת-קרקעיים (קנה שורש) או שלוחות על פני הקרקע. קנה שורש מצמיח עלים ממפרקיו וגבעולים כלפי מעלה ושולח שורשים כלפי מטה ולצדדים. השלוחה נושאת עלים ומצמיחה שורשים. השלוחה דומה לקנה שורש אבל היא גבעול משני לצמח הראשי.
העלים מסורגים או ערוכים בשושנת, בעלי פטוטרת, פשוטים (אינם מחולקים), תמימים או לפעמים בעלי אונות.
הלוואים בבסיס העלים תמימים או מחולקים (גזורים-מנוצים), משתיירים.
עוקצי הפרחים בעלי 2 חפיות או לא.
הפרחים דו-מיניים, לעיתים רחוקות חד-מיניים, נכונים או בלתי נכונים, בודדים וחיקיים. הפרחים הנישאים על עוקצים ארוכים ודקים, כפופים בקצה ומבליטים את הפרחים בעמדה המאונכת לקרקע.
הגביע בן 5 עלים שווים פחות או יותר זה לזה, מפורדים או מאחים במקצת, משתיירים לאחר ההפריה ובעלי יותרות (תוספות) בבסיס.
הכותרת בלתי נכונה (בעל סימטריה דו-צדדית), בעלת 5 עלים זקופים או פרושות. הכותרת בעלת עלה תחתון (הקדמי) אחד גדול, שמתמשך לדורבן מכיל צוף ושני זוגות של עלים צדדיים.
האבקנים קצרים, מספרם 5, ניצבים לסירוגין עם עלי כותרת, מול עלי הגביע וסביב עמוד השחלה. מכל אחד משני המאבקים התחתונים (הקדמיים) יוצא זיז ארוך שמפריש צוף לתוך דורבנה של הכותרת התחתונה ונאגר שם. צופנים אלו הקשורים לאבקנים מכונים צופני אבקנים (staminal nectaries) והם מצויים על היותרת של הקונקטיב; הזירים חסרים או קצרים מאוד לא יותר מ"מ אחד, מפורדים, ורחבים. המאבקים זקופים, מקיפים את השחלה והם בני 2 לשכות שנפתחות בסדק לכיוון עמוד השחלה.
השחלה עילית, בעלת 3 (לעיתים רחוקות 2 או 5) עלי שחלה, מגורה אחת. השליות דופניות. עמוד שחלה אחד פשוט וזקוף או כפוף. הצלקת דמוית כדור או וו. עלי הגביע, עלי הכותרת והאבקנים מאוחים מתחת לשחלה כל אחד לחוד.
הפרי הוא הלקט חלק, שנפתח באמצעות 3 קשוות דמויות סירה ובעל מגורה אחת עם הרבה זרעים. עקב התייבשות בלתי שווה של דופנות הקשוות, פתיחת ההלקט עוצמית והזרעים מושלכים מתוך הקשוות למרחק של עד 2 מטרים ויותר.
הזרעים דמויי ביצה או כדור, הזרעים עתירי אנדוספרם. העובר זקוף ולו 2 פסיגים פרושים. עוקץ הביצית – רקמה בקצה הביצית המחברת את הביצית לשליה – מכילים שמן.
מיני התרבות והנוי

המינים השכיחים בגידול לצורכי נוי הם סיגל ריחני שפרחיהם סגולים וסיגל תלת-גוני המכונה גם אמנון ותמר או סיגל ססגוני, שפרחיהם רב-גוניים. מיני הצמחים מסתפקים לגידולם באדמת גינה טובה, ללא זיבול נוסף ולשגשוגם נחוצים רק מים בשפע. מיני הצמחים הם צמחי חצי צל ואור מלא, עמידים בקרה. רגישים לשרב, לגיר ולמליחות הם פגיעים מאוד למחלות שגורמיהן פטריות (אלטרנריה, חילדון ועוד) ונמטודות (תולעים נמיות). הריבוי באמצעות זרעים בסתיו או באמצעות חלוקה או שלוחות בחורף. פריחת המינים באביב ובסתיו. ישנו בלבול רב בשמות הפרחים
סיגל ריחני (שם מדעי: Viola odorata). מוכר יותר בשם סיגלית ונפוץ כצמח נוי. העלים מרוכזים בשושנת, ללא גבעול ועוקצי הפרחים צומחים היישר מבין עלי השושנת. ראו ערך מורחב.
סיגל ססגוני או סיגל תלת-גוני (שם מדעי: Viola tricolor וכן V. arvensis או V. kitaibeliana) מוכר יותר בשם אמנון ותמר. זהו מין חד-שנתי נפוץ ביותר כצמח נוי גם בישראל.
סיגל אמנון ותמר או סיגל ויטרוק (Viola × wittrockiana Gams) הוא מכלוא של V. altaica × V. lutea subsp. sudetica × V. tricolor. מין זה בעל גבעול נושא עלים ומסועף מאוד. הפרחים בקוטר 5 עד 12.5 ס"מ, שטוחים ובעלי צבעים שונים.
סיגל מקרין או סיגל תלת-גוני ננסי (שם מדעי: Viola cornuta) הוא מין רב-שנתי או בן שיח בעל נצרים על-קרקעיים ברורים שמוצאו מספרד ומצרפת. הלוואים גדולים, משולשים, ריסניים, ובעלי שיניים גסות. הפרחים הסגולים או הלבנים נישאים על עוקצים ארוכים. עלי הכותרת אינם מחפים זה על זה. הדורבן ארוך ומחודד ושפתם חרוקה.